बुटवल युनाइटेडविरुद्ध गौतम बुद्ध ६३ रनले विजयी
रुपन्देहीमा जारी जुनियर क्रिकेट लिगको बिहीबार भएको खेलमा बुटवल युनाइटेडलाई हराउँदै गौतम बुद्ध अन्तर्राष्ट्रिय क्रिकेट एकेडेमी सैनामैना विजयी भएको छ । उसले युनाइटेडलाई ६३ रनको अन्तरले हराएको हो ।
तिलोत्तमा — रुपन्देहीमा जारी जुनियर क्रिकेट लिगको बिहीबार भएको खेलमा बुटवल युनाइटेडलाई हराउँदै गौतम बुद्ध अन्तर्राष्ट्रिय क्रिकेट एकेडेमी सैनामैना विजयी भएको छ । उसले युनाइटेडलाई ६३ रनको अन्तरले हराएको हो ।टस जितेर ब्याटिङ रोजेको सैनामैनाका खेलाडीले ३३ ओभरमा सबै विकेट गुमाई १ सय ३९ रन जोडे । जसमा सुशान्त थापाले ३६, सुहान भण्डारीले ३० रनको योगदान गरेका थिए । बलिङमा युनाइटेडका सागर गिरीले ३, सचिन अर्यालले २ विकेट लिए ।सैनामैनालाई पछ्याउँदै युनाइटेडका खेलाडीले २३ ओभरमै अलआउट भई ७६ रन मात्र बनाउन सके । उसका लागि राजन गिरीले २१ रन बनाए पनि अन्य ब्याटसम्यानले दोहोरो अंक जोड्न सकेनन् । युनाइटेडलाई हराउन सैनामैनाका सन्तोष यादवले ४, अमित अधिकारीले २ विकेट लिए । खेलमा सैनामैनाका सन्तोष यादव म्यान अफ द म्याच घोषित भए ।प्रतियोगितामा सिद्धार्थनगर वारियर्स, ओमसतिया स्टार्स, तिलोत्तमा टाइटन्स, बुटवल युनाइटेड, देवदह ड्रागन र जीबीआईसीए सैनामैना गरी ६ टिम सहभागी छन् ।